Kaart
Vaade Võidu sillale ja Narva maantee algusele, 2011
Narva maantee vaatega Narvamäelt linna poole, 2010
**Narva maantee** on tänav Tartus Ülejõe ja Raadi-Kruusamäe linnaosas. Tänava pikkus on 2,8 km.

Narva maantee algab Võidu sillalt, möödub Tartu Peetri kirikust ja Raadi mõisast. Tänav ristub esmalt Fortuuna (paremalt) ja seejärel Raatuse tänavaga (samuti paremalt), mis jätkub teispool Narva maanteed jalakäijate teena, viies üle Kaarsilla Raekoja platsile. Enne ristmikku paikneb maantee ja Emajõe vahel Holmi park. Pärast ristmikku jäävad Narva maantee äärde vasakul Tammsaare park ja Tartu Ülikooli majandusteaduskonna hoone Oeconomicum, paremale Tartu linnamuuseumi hoone (nn Katariina maja ehk Pistohlkorsi maja, mis jäi kunagi Henningi platsi veerde), seejärel aga Tartu ülikooli ühiselamud, ristumised paremalt mitme väiksema tänavaga ning mäenõlva alla Püha Jüri õigeusu kirik. Oeconomicumi juures pöördub Narva maantee järsult paremale ning tõuseb Narvamäkke, kus mäenõlval seisab kohe pärast ristmikku Staadioni (vasakul) ja Jaama (paremal) tänavaga vasakul Peetri kirik. Edasi kulgeb maantee Raadi suunas.

Tuule tänavaga ristumiskoha lähedal kõrgendikul (maanteest paremal) asub arheoloogiamälestis Püha Jüri kalmistu. 2005. aastal tehti seal arheoloogilisi väljakaevamisi ning 2007. aastal ehitati Narva mnt poolsele küljele korruselamu.

Raadi järve lõunakaldal pargis asub Teises maailmasõjas hukkunute ja terroriohvrite ühishaud.

Tänava nimi
-----------

Tänava vanim nimi on *Narwische Weg*, 19. sajandil *Petersburger Straße*, *Peterburi tänav* (esimese maailmasõja ajal lühiajaliselt *Petrogradi tänav*. Linnavolikogu otsusega 14. novembrist 1927 nimetati tänav Narva maanteeks, Eesti NSV-s oli tänava nimi kuni 2. märtsini 1989 *Leningradi maantee*.

Tänava ääres asuvaid hooneid ja asutusi
---------------------------------------

* Tartu Linnamuuseum (Narva mnt 23)
* Tartu Ülikooli ühiselamud (Narva mnt 25, 27 ja 89)
* Tartu veterinaariinstituudi ja alates 1919 Tartu Ülikool loomaarstiteaduskonna hoone (Narva mnt 78)
* 1880. aastatest pärit puitelamu, kultuurimälestis (Narva mnt 86)
* 19. sajandi elamu, kultuurimälestis (Narva mnt 88)
* Tartu Peetri kirik (Narva mnt 104)
* Tartu Püha Jüri kirik, Narva maantee 105
* 19. sajandi puitelamu, kultuurimälestis (Narva mnt 107)
* 19. sajandi I poole puitelamu, kultuurimälestis (Narva mnt 113)
* 19. sajandi puitelamu, kultuurimälestis (Narva mnt 121)
* 19. sajandi puitelamu, kultuurimälestis (Narva mnt 123)
* 19. sajandi puitelamu, kultuurimälestis (Narva mnt 127)
* Raadi mõis (Narva mnt 177)

Hooned
------

* Tartu linnamuuseumi nn Katariina maja, 2007Tartu linnamuuseumi nn Katariina maja, 2007
* Vaade Narva maantee äärest läbi Holmi pargi Kaarsillale ja raekojale, 2012Vaade Narva maantee äärest läbi Holmi pargi Kaarsillale ja raekojale, 2012
* Narva 27 ühiselamu, 2008Narva 27 ühiselamu, 2008
* Narva maantee 86Narva maantee 86
* Narva maantee 88Narva maantee 88
* Narva 89 ühiselamu, 2008Narva 89 ühiselamu, 2008
* Sepisvärav Narva maanteelSepisvärav Narva maanteel
* Narva maantee 107Narva maantee 107
* Puitelamu Narva mnt 113Puitelamu Narva mnt 113
* Puitelamu Narva mnt 121Puitelamu Narva mnt 121
* Puitelamu Narva mnt 123Puitelamu Narva mnt 123
* Puitelamu Narva mnt 127Puitelamu Narva mnt 127
* Jüri kirikJüri kirik
* Jüri kirikJüri kirik
* Vaade Peetri kirikule Narva maanteeltVaade Peetri kirikule Narva maanteelt
* Theatrum Zootomicum, kunagine veterinaariahooneTheatrum Zootomicum, kunagine veterinaariahoone
* Theatrum ZootomicumTheatrum Zootomicum
* Theatrum ZootomicumTheatrum Zootomicum
* Theatrum ZootomicumTheatrum Zootomicum
* Maxima pood Narva maanteelMaxima pood Narva maanteel

Vaata ka
--------

* Koolujõgi

Viited
------

1. ↑
2. ↑  Tartu Ülikooli Veterinaarkliiniku hoone kultuurimälestiste riiklikus registris (vaadatud 08.01.2023)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Narva maantee (Tartu)** |